DTACเปิดบ่ายดิ่งต่อ6%แพนิกซิมดับ15ก.ย. หลังบอร์ดกสทช.ยันมติเดิม“ไม่เยี่ยวยาคลื่น850MHz”
DTACเปิดบ่ายดิ่งต่อ 6% แพนิกซิมดับ 15ก.ย. หลังบอร์ดกสทช.ยันมติเดิม “ไม่เยี่ยวยาคลื่น 850MHz” ล่าสุด ณ เวลา 14.00 น. อยู่ที่ระดับ 41 บาท ปรับตัวลดลง 2.75 บาท หรือ 6.29% สูงสุดที่ระดับ 44.75 บาท ต่ำสุดที่ระดับ 39 บาท ด้วยมูลค่าซื้อขาย 758.93 ล้านบาท
12 ก.ย. 2561

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ล่าสุด ณ เวลา 14.00 น. อยู่ที่ระดับ 41 บาท ปรับตัวลดลง 2.75 บาท หรือ 6.29% สูงสุดที่ระดับ 44.75 บาท ต่ำสุดที่ระดับ 39 บาท ด้วยมูลค่าซื้อขาย 758.93 ล้านบาท
ทั้งนี้ ราคาหุ้น DTAC ปรับตัวลดลงอย่างหนักในการซื้อขายวันนี้ภายหลังจากที่ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้ออกมาเปิดเผยผลการประชุมครั้งพิเศษที่มีขึ้นวันที่ 11 ก.ย.ที่ผ่านมา ซึ่งมีความเห็นว่าจำนวนผู้ใช้บริการของ DTAC ในคลื่นความถี่ 850 MHz ยังไม่เข้าเกณฑ์ที่ DTAC สมควรเข้าสู่มาตรการเยียวยา ขณะที่ก่อนหน้านี้ กสทช.ได้มีการแจ้งให้ทาง DTAC ทำการโอนย้ายลูกค้าไปตั้งแต่ก่อนหน้านี้แล้ว
โดย นายฐากร ตัณธสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แถลงภายหลังการประชุมคณะกรรมการ กสทช.นัดพิเศษเพื่อทบทวนมติที่ประชุมกสทช.เรื่องการเข้าสู่มาตรการเยียวยาเมื่อสิ้นสุดสัญญาสัมปทานคลื่น 850 เมกะเฮิรตซ์ (MHz) ของ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ว่า ที่ประชุมมีความเห็นว่า จากจำนวนผู้ใช้บริการคลื่นความถี่ 850 MHz ถือว่ายังไม่เข้าเกณฑ์ที่ DTAC สมควรเข้าสู่มาตรการเยียวยา เพราะเป็นจำนวนผู้ใช้บริการที่ไม่ได้มีมากจริง ประกอบกับ กสทช.ได้แจ้งให้ทาง DTAC ทำการโอนย้ายลูกค้าไปตั้งแต่ก่อนหน้านี้แล้ว
ทั้งนี้ จากจำนวนผู้ใช้บริการคลื่นความถี่ 850 เมกะเฮิรตซ์ ที่ DTAC แจ้งล่าสุด พบว่ามีจำนวนผู้ใช้บริการเหลืออยู่ 94,625 ราย เป็นผู้ใช้บุคคล 60,000 ราย ผู้ใช้ที่ใช้ซิมในอุปกรณ์ 20,000 ราย
“จำนวนผู้ใช้บริการ 60,000 ราย ถือว่ายังไม่เข้าเกณฑ์ที่ DTAC สมควรเข้าสู่มาตรการเยียวยา เพราะเป็นจำนวนผู้ใช้บริการที่ไม่ได้มีมากจริง ประกอบกับกสทช.ได้แจ้งให้ทาง DTAC ทำการโอนย้ายลูกค้าก่อนหน้านี้แล้ว” นายฐากร กล่าว
โดยหลังจากนี้ กสทช.จะทำหนังสือถึง DTAC เพื่อให้แจ้งให้ลูกค้าที่ใช้บริการอยู่โอนย้ายภายในกรอบเวลาสิ้นสุดสัมปทาน แม้การโอนย้ายมีจำนวนการโอนย้ายลูกค้าจำกัดในแต่ละวัน และมีขั้นตอนทางเอกสาร กสทช.ได้ให้ความสำคัญกับเรื่องดังกล่าวขอเพียงให้ผู้ที่ต้องการโอนย้ายมาทำเรื่องเป็นเอกสารไว้แล้ว กสทช.จะช่วยดำเนินการเอง
ส่วนเงื่อนไขการประมูลคลื่นความถี่กรณีที่ผู้ชนะการประมูลจะต้องระบบป้องกันการรบกวน และตำแหน่งของคลื่นความถี่ที่ย้ายจากคลื่น 850 MHz ไปใช้คลื่น 900 MHz คณะกรรมการ กสทช.พิจารณาเห็นว่า แม้จะเป็นการผลักภาระให้ผู้ชนะประมูล แต่ กสทช.ได้เข้าไปกำกับดูแลเอง โดยให้หักเงินค่าทำระบบกับ กสทช.ได้ จึงไม่มีเหตุผลที่ DTAC จะไม่เข้าประมูล
อนึ่งคลื่นความถี่ 850 MHz ได้ภายหลังวันที่ 15 ก.ย.61 อันเป็นวันสิ้นสุดสัมปทาน